CELEX: 62011CN0550
Language: da
Date: 2011-11-02 00:00:00
Title: Sag C-550/11: Anmodning om præjudiciel afgørelse indgivet af Administrativen Sad Varna (Bulgarien) den 2. november 2011 — ET PIGI — P. Dimova mod Direktor na Direktsia »Obzhalvane i upravlenie na izpalnenieto« , Varna, pri Tsentralno Upravlenie na Natsionalnata Agentsia za Prihodite

14.1.2012   
            
            
               DA
            
            
               Den Europæiske Unions Tidende
            
            
               C 13/8
            
         Anmodning om præjudiciel afgørelse indgivet af Administrativen Sad Varna (Bulgarien) den 2. november 2011 — ET PIGI — P. Dimova mod Direktor na Direktsia »Obzhalvane i upravlenie na izpalnenieto«, Varna, pri Tsentralno Upravlenie na Natsionalnata Agentsia za Prihodite
   (Sag C-550/11)
   2012/C 13/15
   Processprog: bulgarsk
   
      Den forelæggende ret
   
   Administrativen Sad Varna
   
      Parter i hovedsagen
   
   
      Sagsøger: ET PIGI — P. Dimova
   
      Sagsøgt: Direktor na Direktsia »Obzhalvane i upravlenie na izpalnenieto«, Varna, pri Tsentralno Upravlenie na Natsionalnata Agentsia za Prihodite
   
      Præjudicielle spørgsmål
   
   
               1)
            
            
               I hvilke tilfælde kan det lægges til grund, at der foreligger et behørigt påvist eller godtgjort tyveri som omhandlet i artikel 185, stk. 2, i direktiv 2006/112 (1), og må det herved kræves, at gerningsmandens identitet er fastslået, og at denne allerede er blevet retskraftig dømt?
            
         
               2)
            
            
               Alt efter besvarelsen af det første spørgsmål: Omfatter begrebet »behørigt påvist eller godtgjort tyveri« i artikel 185, stk. 2, i direktiv 2006/112 et sådant tilfælde, som foreligger i hovedsagen, hvor der mod en ukendt gerningsmand blev indledt en udenretlig efterforskning af et tyveri, som ikke bestrides af afgiftsmyndighederne, og som har ført til at antage, at der mangler varer?
            
         
               3)
            
            
               Er det foreneligt med artikel 185, stk. 2, i direktiv 2006/112, at en national ordning som den, der følger af momslovens artikel 79, stk. 3, og artikel 80, stk. 2, sammen med en skatte- og afgiftsordning som i hovedsagen, medfører, at fradrag for indgående moms ved erhvervelse af goder, der senere er blevet stjålet, obligatorisk skal reguleres, såfremt det lægges til grund, at staten ikke har udnyttet den hjemlede mulighed for udtrykkeligt at bestemme, at der skal foretages reguleringer i tilfælde af tyveri?
            
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).